Document ID: /roh_data/filtered/fineweb-2-filterrobots_roh.jsonl.gz/66217

Niev menader infrastructura per la vischnaunca Ilanz/Glion
La vischnaunca Ilanz/Glion ha in niev menader dalla partiziun d'infrastructura e cunquei era commember dalla direcziun communala.
La suprastonza communala ha elegiu Andreas Pfister sco successur da Marco Caminada che banduna la vischnaunca la fin da mars. Il niev menader infrastructura ha studegiau architectura alla Scol'aulta politecnica a Turitg ed ei dapresent menader digl uffeci da baghegiar dalla vischnaunca da Tujetsch. Andreas Pfister ha 54 onns ed ei carschius si a Schlans. El entra en uffeci igl 1. d'uost 2017.